Kristján Davíðsson bóndi hefur búið á Oddsstöðum í Lundarreykjadal í 84 ár en hann átti 87 ára afmæli í liðinni viku . Kristján hefur lifað tímana tvenna og þekkir sveit sína vel , enda er hann mikið samkvæmisljón og lætur sig sjaldan vanta á samkomur í sínu heimahéraði . Kristjáni er margt til lista lagt ; hann er músíkalskur og laghentur og gerir m.a. upp gamlar hestavinnuvélar í frítíma sínum . Hann er þekktur fyrir að vera söngmaður góður , hann var tamningamaður , fjallkóngur og embættismaður auk þess sem hann veiddi mikið áður fyrr , bæði á stöng og með byssu . Í Skessuhorni sem kemur út í dag er ítarlegt viðtal við Kristján á Oddsstöðum um lífið fyrr og nú .